

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. február 13-i rendes ülésére

**Tárgy: Előterjesztés Jánoshalma Városi Önkormányzat és a Jánoshalma Roma Nemzetiségi Önkormányzat között létrejött közigazgatási szerződés felülvizsgálatáról**

|  |  |
| --- | --- |
| **Előterjesztő:** | Kovács Bianka elnök  Bányai Áron elnök  Nagy László elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Kolompár László nemzetiségi elnök  Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Városüzemeltetési és Fejlesztési Bizottság  Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | Közigazgatási szerződés |

Jánoshalma, 2025. február 7.

**Tisztelt Képviselő-testület!**

A nemzetiségek jogairól szóló 2011. évi CLXXIX. törvény (a továbbiakban. Nektv.) 80. § (1) bekezdése értelmében a települési önkormányzat, illetve az a hivatal, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatát ellátja, biztosítja a helyi nemzetiségi önkormányzat részére az önkormányzati működés személyi és tárgyi feltételeit, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív végrehajtási feladatok ellátásáról.

A Nektv. alapján a települési önkormányzat a települési nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan közigazgatási szerződésben megállapodik.

A jogszabályi kötelezettségnek eleget téve Jánoshalma Városi Önkormányzat az alábbi közigazgatási szerződést kötötte a nemzetiségi önkormányzattal:

|  |  |  |  |
| --- | --- | --- | --- |
| Nemzetiségi Önkormányzat  neve | Képviselő-testületi határozat száma | | Közigazgatási szerződés megkötésének dátuma |
| Jánoshalma Roma Nemzetiségi Önkormányzat |  | 232/2023. (XII.14.) Kt. sz.. | 2023. december 20. |

A Nektv. 80.§ (2) bekezdése alapján a közigazgatási szerződést szükség szerint, általános vagy időközi választás esetén az alakuló ülést követő harminc napon belül felül kell vizsgálni.

Jánoshalma Roma Nemzetiségi Önkormányzat a 2024. október 8. napján tartott alakuló ülésére beterjesztett Jánoshalma Városi Önkormányzattal kötendő közigazgatási szerződés előterjesztést nem fogadta el.

A közigazgatási szerződés módosítására vonatkozó javaslat nem érkezett, ezért a jogszabályi kötelezettségnek eleget téve Jánoshalma Roma Nemzetiségi Önkormányzat 2025. február 10. napján ismét napirendjére tűzi és tárgyalja a témát.

Kérem a Tisztelt Képviselő testületet, hogy az előterjesztést megvitatni és a határozati javaslatot elfogadni szíveskedjen.

**Határozati javaslat:**

1. Jánoshalma Városi Önkormányzat Képviselő-testülete a Jánoshalma Roma Nemzetiségi Önkormányzattal kötött közigazgatási szerződést felülvizsgálta és azt a határozat mellékletében szereplő tartalommal elfogadja.
2. Jánoshalma Városi Önkormányzat Képviselő-testülete felhatalmazza a polgármestert a közigazgatási szerződés aláírására.

**Felelős:** Lengyel Endre polgármester

**Határidő:** 2025. február 28.