**ELŐZETES HATÁSVIZSGÁLATI LAP**

**Jánoshalma Városi Önkormányzat Képviselő-testületének 5/2025. (XII. 14.) önkormányzati rendelete**

**az étkezési térítési díjak megállapításáról és beszedéséről szóló 13/2023. (V. 26.) önkormányzati rendelet módosításáról szóló rendelet-tervezethez**

A jogalkotásról szóló 2010. évi CXXX. törvény 17.§ alapján a jogszabály előkészítőjének előzetes hatásvizsgálattal fel kell mérnie a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A hatásvizsgálat során vizsgálni kell

*a)*a tervezett jogszabály valamennyi jelentősnek ítélt hatását, különösen

*aa)*társadalmi, gazdasági, költségvetési hatásait,

*ab)*környezeti és egészségi következményeit,

*ac)*adminisztratív terheket befolyásoló hatásait, valamint

*b)*a jogszabály megalkotásának szükségességét, a jogalkotás elmaradásának várható következményeit, és

*c)*a jogszabály alkalmazásához szükséges személyi, szervezeti, tárgyi és pénzügyi feltételeket.

1. **A rendelet-tervezet társadalmi, gazdasági, költségvetési hatásai**

Az előterjesztett rendelet-tervezet a gyermekétkeztetés intézményi térítési díjának magállapítását tartalmazza 2024. április 1-től, mely a szállítási díjak változásával módosul 2025. január 1-től.

1. **A rendelet-tervezet környezeti, egészségi következményei**

A rendelet végrehajtásának nincs a környezetre vagy az egészségre gyakorolt hatása.

1. **A rendelet-tervezet adminisztratív terheket befolyásoló hatásai**

A rendelet-tervezet elfogadása és a rendelet alkalmazása nem befolyásolja az adminisztratív terheket.

1. **A rendelet megalkotásának szükségessége, elmaradásának várható következményei**

A Gyvt. alapján a bölcsődei, óvodai, iskolai gyermekétkeztetés biztosítása a települési önkormányzat feladata. 146.§ (1) bekezdése előírja, hogy a gyermekétkeztetésért térítési díjat kell fizetni. Ugyanezen törvény 151.§ (2f) bekezdése szerint, ha a gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg. A rendelet megalkotásának hiánya a Gyvt. fenti rendelkezéseit sérti.

1. **A rendelet alkalmazásához szükséges személyi, szervezeti, tárgyi és pénzügyi feltételek**

A rendelet gyakorlati alkalmazásához szükséges személyi, szervezeti, tárgyi és pénzügyi feltételek rendelkezésre állnak.