**Jánoshalma Városi Önkormányzat Képviselő-testületének 5/2025. (II. 14.) önkormányzati rendelete**

**az étkezési térítési díjak megállapításáról és beszedéséről szóló 13/2023. (V. 26.) önkormányzati rendelet módosításáról**

[1] Jánoshalma Városi Önkormányzat Képviselő-testülete az Alaptörvény 32. cikk (1) bekezdés a) pontjában biztosított jogalkotási hatáskörében,

[2] a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott jogkörében eljárva,

[3] a gyermekek védelméről és a gyámügyi igazgatásról szóló 1997. évi XXXI. törvény 21/A. § (3) bekezdésében meghatározott feladatkörében,

[4] a gyermekek védelméről és a gyámügyi igazgatásról szóló 1997. évi XXXI. törvény 147. § (1) bekezdésében és 151. § (2f) bekezdésében foglalt felhatalmazás alapján az alábbiakat rendeli el:

**1. §**

Az étkezési térítési díjak megállapításáról és beszedéséről szóló 13/2023. (V. 26.) önkormányzati rendelet 8. § (1) bekezdése helyébe a következő rendelkezés lép:

„(1) A gyermekétkezési térítési díj mértékét a rendelet 1. melléklete tartalmazza.”

**2. §**

Az étkezési térítési díjak megállapításáról és beszedéséről szóló 13/2023. (V. 26.) önkormányzati rendelet 1. melléklete helyébe az 1. melléklet lép.

**3. §**

Hatályát veszti az étkezési térítési díjak megállapításáról és beszedéséről szóló 13/2023. (V. 26.) önkormányzati rendelet 8. § (2) bekezdése.

**4. §**

Ez a rendelet 2025. február 15-én lép hatályba.

|  |  |
| --- | --- |
| Lengyel Endre polgármester | Dr. Rennerné dr. Radvánszki Anikó jegyző |

A rendelet a mai napon kihirdetésre került.

Jánoshalma, 2025. február 14.

Dr. Rennerné dr. Radvánszki Anikó

jegyző

*1. melléklet az 5/2025. (II. 14.) önkormányzati rendelethez*

„*1. melléklet a 13/2023. (V. 26.) önkormányzati rendelethez*

**Gyermekétkeztetés intézményi térítési díjai 2025. január 1. napjától**

|  |  |
| --- | --- |
| Bölcsőde napi 4-szeri étkezés | 1100,- Ft/fő/nap + ÁFA |
| a) reggeli | 240,- Ft/fő/nap + ÁFA |
| b) tízórai | 164,- Ft/fő/nap + ÁFA |
| c) ebéd | 456,- Ft/fő/nap + ÁFA |
| d) uzsonna | 240,- Ft/fő/nap + ÁFA |
| Óvoda napi 3-szori étkezés | 961,- Ft/fő/nap + ÁFA |
| a) tízórai | 252,5,- Ft/fő/nap + ÁFA |
| b) ebéd | 456,- Ft/fő/nap + ÁFA |
| c) uzsonna | 252,5,- Ft/fő/nap + ÁFA |
| Általános iskola napi 3-szori étkezés | 1141,8,- Ft/fő/nap + ÁFA |
| a) tízórai | 275,65,- Ft/fő/nap + ÁFA |
| b) ebéd | 590,5,- Ft/fő/nap + ÁFA |
| c) uzsonna | 275,65,- Ft/fő/nap + ÁFA |
|  |  |
| Intézményekbe történő ételszállítás | Térítési díj |
| Bölcsőde Jánoshalmi intézménybe 1 telephely, napi 2 szállítás | 0.-Ft/nap + ÁFA |
| Óvoda Jánoshalmi intézménybe 2 telephely, napi 2 szállítás | 0.-Ft/nap + ÁFA |
| Iskola Jánoshalmi intézménybe 1 telephely, napi 1 szállítás | 0.-Ft/nap + ÁFA |

”

Általános indokolás

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 151. §-a tartalmazza a gyermekek napközbeni ellátása keretében biztosított gyermekétkeztetés szabályait, mely szerint, ha a gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg.

Fentiekre tekintettel a Gyvt. 147. §-a alapján a képviselő-testület rendeletben állapítja meg az intézményi térítési díjakat. A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

A Gyvt. 147. § (3) bekezdése rendelkezése szerint a szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.

Az étkeztetési szolgáltatási feladatot ellátó Jánoshalmi Közétkeztetési Kft. ügyvezetője javaslatot tett a szállítási díjak **2025. január 1-től** történő módosítására, mely javaslat az előterjesztés része.

Részletes indokolás

**Az 1. §-hoz**

A térítési díjról rendelkező mellékletet jelöli meg.

**A 2. §-hoz**

A hatályos térítési díj összegét tartalmazza.

**A 3. §-hoz**

Hatályon kívül helyező rendelkezést tartalmazza.

**A 4. §-hoz**

Hatályba léptető rendelkezést tartalmazza.