

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. február 13-i rendes ülésére

**Tárgy: Előterjesztés Külterületi utak fejlesztése tervdokumentáció elfogadásáról és a szükséges önerő biztosításáról**

|  |  |
| --- | --- |
| **Előterjesztő:** | Kovács Bianka elnök  Bányai Áron elnök  Nagy László elnök |
| **Előterjesztést készítette:** | Halász-Csiba Renáta  Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Városüzemeltetési és Fejlesztési Bizottság  Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | Tervdokumentáció |

Jánoshalma, 2025. február 7.

**Tisztelt Képviselő-testület!**

2024. szeptemberben megjelent a KAP-RD43-1-24 azonosító számú, Külterületi utak fejlesztése pályázati felhívás tervezete. A jelenlegi információk alapján 2025. március hónapban várható a pályázat megjelenése és 2 hét áll rendelkezésre a benyújtására.

Az önkormányzat Képviselő-testülete a 240/2024 (X. 30) Kt. számú határozatával döntött a pályázat benyújtásáról és a tervező megbízásáról. A tervező a végleges terveket elkészítette.

Az előzetes költségbecsléshez képest a kivitelezés költségei az alábbiak szerint módosultak:

|  |  |  |  |
| --- | --- | --- | --- |
| **Költség megnevezése** | **Bruttó összeg** | **Elszámolható összeg** | **Nem elszámolható összeg** |
| Tervezés 2 % | 1 500 000 Ft | 1 500 000 Ft |  |
| Közbeszerzés 1,5 % | 1 380 000 Ft | 1 380 000 Ft |  |
| Építési beruházás  Jánoshalma, 0209 hrsz-ú út útépítés | 46 878 519 Ft | 46 878 519 Ft |  |
| Építési beruházás  Jánoshalma, 0433 hrsz-ú út útépítés | 45 309 199 Ft | 45 309 199 Ft |  |
| Építési beruházás  Jánoshalma, 0433 hrsz-ú út útépítés  Nem önkormányzati területen történő fejlesztése - útcsatlakozás | 2 804 927 Ft | 0 Ft | 2 804 927 Ft |
| Műszaki ellenőr 1 % (max elszámolható) | 920 000 Ft | 920 000 Ft |  |
| Műveletmenedzsment (max 2,5 %) | 374 000 Ft | 374 000 Ft |  |
| Nyilvánosság max 0,5 % | 0 Ft | 0 Ft |  |
| **Összesen** | **99 166 645 Ft** | **96 361 718 Ft** | **2 804 927 Ft** |

A tervezés, műszaki ellenőrzés, műveletmenedzsment, közbeszerzés és nyilvánosság költsége nem haladhatja meg az elszámolható építési beruházás 5 %-át.

Támogatás maximális összege: 150.000.000 Ft.

A támogatás mértéke: 95 %

Előleg maximum 25 % kérhető.

A 240/2024 (X.30.) Kt. számú határozatban jóváhagyott **önerő** az alábbiak szerint módosul:

2 804 927 Ft + 4 818 086 Ft, összesen **7 623 013 Ft.**

Kérem a Tisztelt Képviselő-testületet, hogy az előterjesztést megvitatni, a 240/2024 (X.30.) Kt. számú határozatban foglaltakat módosítani szíveskedjen.

**Határozati javaslat:**

Jánoshalma Városi Önkormányzat Képviselő-testülete az alábbi döntést hozza:

Jánoshalma Városi Önkormányzat támogatási kérelmet nyújt be a „KAP-RD43-1-24 azonosító számú, Külterületi utak fejlesztése” című kiírásra, a fejlesztéshez szükséges önerőt

7.623.013, - Ft összegben biztosítja.

A fejlesztés címe: Jánoshalmi külterületi utak fejlesztése

A fejlesztés megvalósítási helyszíne: Jánoshalma, hrsz: 0209, Jánoshalma, hrsz: 0433.

Az EZS Utasmérnök Bt által készített tervdokumentációt jóváhagyja.

A Képviselő-testület felhatalmazza a polgármestert a szükséges intézkedések megtételére.

**Felelős:** Lengyel Endre polgármester

**Határidő:** folyamatos

**Fedezet:** 2025. évi költségvetés