

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. február 13-i rendes ülésére

**Tárgy: Előterjesztés a Jánoshalma Dózsa György utca 81. II/12. sz. alatti lakás bérléséről**

|  |  |
| --- | --- |
| **Előterjesztő:** | Kovács Bianka elnök  Bányai Áron elnök  Nagy László elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Városüzemeltetési és Fejlesztési Bizottság  Humánpolitikai Bizottság |
| **A Bizottság ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | igen/nem/**részben** |
| **Mellékletek:** | * Kérelmek |

Jánoshalma, 2025. február 7.

**Tisztelt Képviselő-testület!**

Zsiák Zsolt a Jánoshalma, Dózsa Gy. u. 81. II. emelet 12. sz. alatti lakás bérlője 2024. december 31-i hatállyal felmondta a bérleti szerződését, a lakásból kiköltözött.

A lakásigénylők nyilvántartásában szereplők megkeresése után négy bérlő adta be, illetve tartotta fent kérelmét.

A négy kérelmezőből egy kérelmező, Lancsárovics Friderika az Önkormányzat dolgozója.

Lancsárovics Friderika Jánoshalma, Fürdő u. 18. sz. alatti lakosnak egy gyermeke van, az Önkormányzat alkalmazásában házi gondozóként dolgozik 2024. júniusa óta.

Csordás Bettina Jánoshalma, Erzsébet tér 10. sz. alatti lakos egyedülálló, a Kunfehértói Polgármesteri Hivatalban dolgozik.

Csiszár Dániel Jánoshalma, Rákóczi u. 9. sz. alatti lakos egyedülálló, a Pedagógiai Szakszolgálatnál dolgozik.

Béleczki Szabina Jánoshalma sz. alatti lakos élettársi kapcsolatban és gyermekük nincs, a Hanna cukrászdában dolgozik napi bejelentéssel.

A lakás 1 + 2 félszoba, 71 m2, összkomfortos, havi bérleti díja 35.500 Ft.

A Városgazdálkodási Osztály Lancsárovics Friderikával javasolja a bérleti szerződés megkötését, 2 éves időtartamra azzal a feltétellel, hogy ha valamely oknál fogva megszünteti munkaviszonyát, a lakásbérleti szerződése is megszűnik.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete a hatályos lakásrendelet szerint 2025. március 1-től 2027. február 28-ig a Jánoshalma Dózsa György utca 81. II. emelet 12. sz. alatti lakás bérlésére …………………… Jánoshalma, ……………… sz. alatti lakossal köt bérleti szerződést. A szerződéskötés feltétele a közjegyző előtt tett kiköltözési nyilatkozat.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. február 28.