

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. február 13-i rendes ülésére

**Tárgy: Előterjesztés forgalomtechnikai változásokról**

|  |  |
| --- | --- |
| **Előterjesztő:** | Kovács Bianka elnök  Bányai Áron elnök  Nagy László elnök |
| **Előterjesztést készítette:** | Bányai Áron elnök  Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Városüzemeltetési és Fejlesztési Bizottság  Humánpolitikai Bizottság |
| **A Bizottság ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Közút emlékeztetők * Tervezői rajzok * Helyszínrajzok |

Jánoshalma, 2025. február 7.

**Tisztelt Képviselő-testület!**

Bányai Áron bizottsági elnök a 2024. december 5-i Bizottsági ülésen kérelemmel fordult a Bizottsághoz, forgalmi rend változtatásának kezdeményezése tárgyában.

A Városgazdálkodási Osztály a szóban forgó helyek tekintetében indikatív ajánlatot kért Espár Zsolt mérnöktől a tervezés várható költségeiről

A tervező csomópontonként 600.000, - Ft-ért vállalja a tervezést, ha legalább két csomópontra megrendeljük a terveket. Tervkészítés három csomópontra szükséges, a Halasi utca és Kistemető utca kereszteződésére, a Rákóczi utca és Béke tér (Polgármesteri Hivatal előtti út) kereszteződésére és a Rákóczi utca és Petőfi utca kereszteződésére.

A Téglagyár és Mélykúti út forgalmi rendjének megváltoztatására a Magyar Közút Nonprofit Zrt. nem írta elő terv készítését. A tavaszi időszakban újabb egyeztetést hív össze, a feladatok meghatározása céljából.

A Rákóczi utca és Béke tér (Katolikus Iskolánál) kereszteződésében az 5412 út Kiskunhalas felőli ágán a gyalogátkelőhely kialakítása a november 19-i helyszíni bejárásokon elvetésre került. A kereszteződésben a gyalogátkelőhellyel nem rendelkező járdakapcsolat megszüntetésére történt javaslat, melynek kivitelezéséhez közútkezelői hozzájárulás kérése szükséges.

A január 27-i Városüzemeltetési és Fejlesztési, valamint a Pénzügyi, Jogi Ügyrendi Bizottság ülésén az alábbi határozatok születtek:

**14/2024. (I.27.) VÜF. sz. h a t á r o z a t**

**Forgalmi rend változtatásáról**

Jánoshalma Városi Önkormányzat Városüzemeltetési és Fejlesztési Bizottsága az alábbiakat javasolja elfogadásra a Képviselő-testületnek:

Jánoshalma Városi Önkormányzat Képviselő-testülete kezdeményezi az előterjesztésben szereplő közlekedési csomópontok közlekedésbiztonságot érintő átalakítását.

A szükséges tervekre 1.800.000, - Ft keretösszeget biztosít.

A tervek alapján készült tervezői költségbecslés alapján a későbbiekben dönt a kivitelezésről.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. április 30.

**Fedezet:** 2025. évi költségvetés

**14/2024. (I.27.) PB. sz. h a t á r o z a t**

**Forgalmi rend változtatásáról**

Jánoshalma Városi Önkormányzat Pénzügyi, Jogi, Ügyrendi Bizottsága a forgalmi rend változtatásáról szóló napirendet a 2025. évi költségvetés bizottsági tárgyalásakor kívánja ismét napirendre tűzni.

Javaslatunk, hogy azokat a forgalomtechnikai változtatásokat, amelyek nem igényelnek tervezői költséget, a Képviselő-testület támogassa és indítsa el annak kivitelezését.

A tervezői költséget és a majdani beruházási költséget generáló változtatások a költségvetési lehetőségekhez mérten kerüljenek ismételten a Képviselő-testület elé.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete kezdeményezi a Mélykúti utca és Téglagyár utca kereszteződésében a forgalmi rend megváltoztatását, valamint a Rákóczi utca – Béke tér – Arany János utca kereszteződésében a járdakapcsolatok átalakítását.

Az előterjesztés mellékletében lévő többi csomópont tekintetében - a csomópontok tervezési és várható beruházási költségeinek vizsgálata mellett - amennyiben lehetőség nyílik a beruházásokra, azokat a későbbiekben újra tárgyalja.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. szeptember 30.