

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. február 13-i rendes ülésére

**Tárgy: Előterjesztés Jánoshalma Városi Önkormányzat Középtávú tervéről a 2026-2028. évekre**

|  |  |
| --- | --- |
| **Előterjesztő:** | Kovács Bianka elnök  Bányai Áron elnök  Nagy László elnök |
| **Előterjesztést készítette:** | Gál Teréz osztályvezető |
| **Az előterjesztés előzetesen egyeztetve:** | Pénzügyi osztály  Ördögh Edit alpolgármester  Lengyel Endre polgármester  Dr. Rennerné dr. Radvánszki Anikó jegyző |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Városüzemeltetési és Fejlesztési Bizottság  Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | - |

Jánoshalma, 2025. február 7.

**Tisztelt Képviselő-testület!**

Az államháztartásról szóló 2011. évi CXCV. törvény 29/A. §-a értelmében a helyi önkormányzat évente, legkésőbb a költségvetési rendelet elfogadásáig, határozatban állapítja meg a Magyarország gazdasági stabilitásáról szóló 2011. évi CXCIV. törvény (továbbiakban Stabilitási törvény) 45. § (1) bekezdés a) pontja alapján kiadott jogszabályban meghatározottak szerinti saját bevételeinek, valamint a Stabilitási törvény 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Az adósságot keletkeztető ügylethez történő hozzájárulás részletes szabályairól szóló 353/2011. (XII.30.) Korm. rendelet 2. § (1) bekezdése tételesen bemutatja mi minősül az önkormányzat saját bevételének:

***2. §****(1) Az önkormányzat saját bevételének minősül*

*1. a helyi adóból és a települési adóból származó bevétel,*

*2. az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel,*

*3. az osztalék, a koncessziós díj és a hozambevétel,*

*4. a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel,*

*5. bírság-, pótlék- és díjbevétel, valamint*

*6. a kezesség-, illetve garanciavállalással kapcsolatos megtérülés.*

A Stabilitási törvény 8. § (2) bekezdése alapján:

***8. §****(2) Adósságot keletkeztető ügylet és annak értéke:*

*a) hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása,*

*b) a számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,*

*c) váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,*

*d) az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege,*

*e) a visszavásárlási kötelezettség kikötésével megkötött adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár,*

*f) a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték,*

*g) hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege.*

Szöveges indokolás

**Jánoshalma Városi Önkormányzat Középtávú terve a 2026-2028 évekre**

előterjesztéshez

Önkormányzatunknál az államháztartásról szóló 2011. évi CXCV. törvény 24. § (3) bekezdése alapján a jegyző által előkészített költségvetési rendelet-tervezetet a polgármester február 15. napjáig, a jogszabályban meghatározott határidőig benyújtotta a Képviselő-testületnek.

A benyújtott költségvetési rendelet-tervezet nem tartalmaz adósságot keletkeztető ügylet alá tartozó fejlesztési célokat, ilyet az önkormányzat nem tervez 2025. évre. Önkormányzatunk jelenleg hitelállománnyal nem rendelkezik, így a költségvetést tőketörlesztés, hitel-kamatfizetés nem terheli.

A jogszabályi előírás szerint a következő évekre várható bevételeinket be kell mutatnunk, melyet a 2025. évi bázis szinten tervezünk az alábbiak szerint:

**Saját bevételek:**

* Helyi adóból származó bevételek: az előterjesztett középtávú terv a 2026-2027-2028. években mérsékelt emelkedést prognosztizál. Ennek alapját a helyi gazdaságok működése, ill. a keresetek emelkedése adhatja.

Az előző évi teljesítési adatokhoz képest alacsonyabb adóbevétel várható 2025-ben önkormányzatunknál, mivel több vállalkozás záró hipa-bevallást adott be, ami azt feltételezi, hogy működésüket megszüntették, felfüggesztették vagy áthelyeztették más székhelyre. A NAV adatszolgáltatás alapján 2024-ben megszűnt vállalkozások száma 157 db, az induló vállalkozások száma ezzel szemben csak 67 db.

* Önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel: a középtávú terv azt feltételezi, hogy bevételeinket ezen a jogcímen a 2025. évi szinten tudjuk realizálni.
* Osztalék, koncessziós díj és hozambevétel: a tervben ezen a jogcímen bevétellel nem számolunk, mivel önkormányzatunknak 25 évre visszatekintve nem volt bevétele osztalékból és jelenleg nem rendelkezik koncessziós szerződéssel.
* Bírság-, pótlék- és díjbevétel: bírság és pótlék esetében a terv a megelőző évek bevételi szintjét valószínűsíti.
* Kezesség-, ill. garanciavállalással kapcsolatos megtérülés: nem releváns. Önkormányzatunk pénzügyi garanciát nem vállalt.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete az államháztartásról szóló 2011. évi CXCV. törvény 29/A §-ában foglaltakra figyelemmel az önkormányzat 2026-2028. évekre szóló középtávú tervét az alábbiak szerint határozza meg:

|  |  |  |  |  |
| --- | --- | --- | --- | --- |
| **Saját bevételek** | **2025. év**  **Tájékoztató adat** | **2026. év** | **2027. év** | **2028. év** |
| 1. Helyi adóból és a települési adóból származó bevétel | 266 600 eFt | 272 500 eFt | 277 500 eFt | 282 500 eFt |
| 2. Önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel | 815 eFt | 815 eFt | 815 eFt | 815 eFt |
| 3. Osztalék, koncessziós díj és hozambevétel | - | - | - | - |
| 4. Tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel | - | - | - | - |
| 5. Bírság-, pótlék- és díjbevétel | 2 500 eFt | 2 500 eFt | 2 500 eFt | 2 500 eFt |
| 6. Kezesség-, garanciavállalással kapcsolatos megtérülés | - | - | - | - |
| **Saját bevételek összesen:** | **269 915 eFt** | **275 815 eFt** | **280 815 eFt** | **285 815 eFt** |

|  |  |  |  |  |
| --- | --- | --- | --- | --- |
| **Az adósságot keletkeztető ügylet megnevezése** | **Az adósságot keletkeztető ügyletből eredő fizetési kötelezettségek** | | | |
| **2025. év** | **2026. év** | **2027. év** | **2028. év** |
| 1. Hitel, kölcsön felvétele és tőketartozás | - | - | - | - |
| 2. Hitelviszonyt megtestesítő értékpapír | - | - | - | - |
| 3.Váltó kibocsátása | - | - | - | - |
| 4. Pénzügyi lízing | - | - | - | - |
| 5.Visszavásárlási kötelezettség kikötésével megkötött adásvételi szerződés | - | - | - | - |
| 6. Szerződésben kapott halasztott fizetés, részletfizetés | - | - | - | - |
| 7. Államadósság Kezelő Központ Zrt.-nél elhelyezett fedezeti betétek | - | - | - | - |
| **Adósságot keletkeztető ügyletekből eredő fizetési kötelezettség összesen:** | | **-** | **-** | **-** |

**Határidő:** azonnal

**Felelős:** Lengyel Endre polgármester

Jánoshalma, 2025. február 7.

Lengyel Endre

polgármester