

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. február 13-i rendes ülésére

**Tárgy:** **Előterjesztés Jánoshalma Városi Önkormányzat és költségvetési intézményeire vonatkozó belső szabályzatok-** **Számviteli politika, Gazdálkodási szabályzat -módosításának elfogadásáról**

|  |  |
| --- | --- |
| **Előterjesztő:** | Kovács Bianka elnök  Bányai Áron elnök  Nagy László elnök |
| **Előterjesztést készítette:** | Gál Teréz osztályvezető |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester  Dr. Horváth Endre intézményvezető (Jánoshalmi Egészségközpont)  Dr. Rennerné dr. Radvánszki Anikó jegyző |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Városüzemeltetési és Fejlesztési Bizottság  Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | Szabályzat-tervezetek |

Jánoshalma, 2025. február 7.

**Tisztelt Képviselő-testület!**

A **Jánoshalmi Polgármesteri Hivatal** (a továbbiakban: Hivatal) az általa ellátott könyvviteli tevékenységekhez kapcsolódó szabályzatait az államháztartásról szóló 2011. évi CXCV. törvény (a továbbiakban: Áht.), az államháztartásról szóló törvény végrehajtásáról rendelkező 368/2011. (XII. 31.) Korm. rendelet (a továbbiakban: Ávr.), az államháztartás számviteléről szóló 4/2013. (I.11.) Korm. rendelet előírásai szerint határozza meg.

Az Szt. 14. § (3)-(5) bekezdése, valamint az Áhsz. 50. §-a rögzíti a számviteli politikával kapcsolatos alapvető előírásokat.

A számviteli politika kialakításának az az elsődleges célja, hogy annak alapján olyan számviteli rendszer kialakítására kerüljön sor, melynek működése biztosítja a megbízható és valós adatokat az éves beszámoló összeállításához, valamint megfelelő információt szolgáltat a vezetői döntések meghozatalához.

Ebben az anyagban a számviteli törvényben, valamint az Áhsz-ben előírt követelmények figyelembevételével a korábbi években kidolgozásra került számviteli rendszer szabályozásának módosítása szerepel.

A „GAZDÁLKODÁSI SZABÁLYZAT a kötelezettségvállalás, pénzügyi ellenjegyzés, teljesítés igazolása, érvényesítés, utalványozás és adatszolgáltatás rendjéről” szabályzat célja, hogy a Hivatal meghatározza – a szabályzat személyi hatálya alá tartozó szervek gazdálkodási sajátosságainak figyelembevétele mellett - a működéséhez, gazdálkodásához kapcsolódó, jogszabályban nem szabályozott kérdéseket, ide értve a kötelezettségvállalás, a pénzügyi ellenjegyzés, a teljesítés igazolás, az érvényesítés, és az utalványozás eljárási és dokumentációs részletszabályait, az egyes jog- és hatásköröket, a helyettesítés, illetve a hatáskörök átruházásának rendjét, és az ehhez rendelt felelősség viselését.

Az államháztartásról szóló 2011. évi CXCV. törvény (továbbiakban: Áht.) 6/C. § (1)-(2) bekezdések, 10.§ (4)-(4a) bekezdések, továbbá, a nemzetiségek jogairól szóló 2011. évi CLXXIX. törvény alapján a gazdasági szervezetnek az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr) 9. § (1) bekezdésében meghatározott feladatait

- Jánoshalma Városi Önkormányzat

- Jánoshalma Roma Nemzetiségi Önkormányzat

- Gyermeklánc Óvoda és Bölcsőde, Család és Gyermekjóléti Központ

- Imre Zoltán Művelődési Központ és Könyvtár

- Jánoshalmi Egészségközpont

vonatkozásában a **Jánoshalmi Polgármesteri Hivatal** látja el, ezért célszerű egy olyan keret-szabályzatrendszert alkalmazni, amely jelen formájában kiterjesztésre kerül valamennyi költségvetési szervre, intézményre. Az egységes szabályzat alkalmazását jelezzük a szabályzatban és minden intézménynek el kell fogadnia és saját magára nézve kötelezőnek tekintenie.

Mindezek figyelembevételével, kérem a Tisztelt Képviselő-testületet, hogy az előterjesztésben szereplő szabályzatok tervezetét elfogadni szíveskedjen. A jogszabályi változások miatt szükségessé váló jövőbeni változások az említett szabályzatokban automatikusan aktualizálásra/átvezetésre kerülnek a hatályos jogszabályi környezet kereteinek megfelelve.

1. **Határozati javaslat:**

Jánoshalma Városi Önkormányzat Képviselő-testülete a Jánoshalma Városi Önkormányzat, Jánoshalma Roma Nemzetiségi Önkormányzat, a Jánoshalmi Polgármesteri Hivatal, a Gyermeklánc Óvoda és Bölcsőde, Család és Gyermekjóléti Központ, Jánoshalmi Egészségközpont, valamint az Imre Zoltán Művelődés Központ és Könyvtár „Számviteli politika” megnevezésű szabályzatát megismerte és elfogadja.

Hozzájárulását adja ahhoz, hogy a jogszabályi változások miatt szükségessé váló jövőbeni változások a szabályzatokban automatikusan aktualizálásra/átvezetésre kerüljenek.

Jánoshalma Városi Önkormányzat Képviselő-testülete felhatalmazza Lengyel Endre polgármestert a szabályzatok és annak módosításainak aláírására.

**Felelős:** Lengyel Endre polgármester

Dr. Rennerné dr. Radvánszki Anikó jegyző

**Határidő:** azonnal

1. **Határozati javaslat:**

Jánoshalma Városi Önkormányzat Képviselő-testülete a Jánoshalma Városi Önkormányzat, Jánoshalma Roma Nemzetiségi Önkormányzat, a Jánoshalmi Polgármesteri Hivatal, a Gyermeklánc Óvoda és Bölcsőde, Család és Gyermekjóléti Központ, Jánoshalmi Egészségközpont, valamint az Imre Zoltán Művelődés Központ és Könyvtár „Gazdálkodási szabályzat” megnevezésű szabályzatát megismerte és elfogadja.

Hozzájárulását adja ahhoz, hogy a jogszabályi változások miatt szükségessé váló jövőbeni változások a szabályzatokban automatikusan aktualizálásra/átvezetésre kerüljenek.

Jánoshalma Városi Önkormányzat Képviselő-testülete felhatalmazza Lengyel Endre polgármestert a szabályzatok és annak módosításainak aláírására.

**Felelős:** Lengyel Endre polgármester

Dr. Rennerné dr. Radvánszki Anikó jegyző

**Határidő:** azonnal