**ELŐZETES HATÁSVIZSGÁLATI LAP**

**Jánoshalma Városi Önkormányzat Képviselő-testületének 4/2025. (II. 14.) önkormányzati rendelete**

**a Jánoshalma Városi Önkormányzat 2024. évi költségvetéséről szóló 5/2024. (II.16.) önkormányzati rendelet IV. számú módosításáról szóló rendelet-tervezethez**

A jogalkotásról szóló 2010. évi CXXX. törvény 17.§ alapján a jogszabály előkészítőjének előzetes hatásvizsgálattal fel kell mérnie a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A hatásvizsgálat során vizsgálni kell

*a)*a tervezett jogszabály valamennyi jelentősnek ítélt hatását, különösen

*aa)*társadalmi, gazdasági, költségvetési hatásait,

*ab)*környezeti és egészségi következményeit,

*ac)*adminisztratív terheket befolyásoló hatásait, valamint

*b)*a jogszabály megalkotásának szükségességét, a jogalkotás elmaradásának várható következményeit, és

*c)*a jogszabály alkalmazásához szükséges személyi, szervezeti, tárgyi és pénzügyi feltételeket.

1. ***A rendelet-tervezet társadalmi, gazdasági, költségvetési hatásai***

Az előterjesztett rendelet-tervezet az Önkormányzat 2024. évi költségvetési tervének módosítását tartalmazza. A rendelet elfogadásának közvetlen társadalmi hatása nincs. A tervezet az önkormányzat költségvetésének végrehajtásáról, a bevételek és kiadások alakulásáról közöl terv adatokat. A helyi önkormányzat az államháztartásról szóló 2011. évi CXCV. törvény 23. § (1) bekezdése értelmében a költségvetését költségvetési rendeletben állapítja meg, amely elősegíti a jelenlegi pénzügyi helyzetről a valós kép kialakítását és meghatározza az éves gazdálkodási lehetőségeket. A költségvetés végrehajtása során elsőbbséget kell élvezzen az önkormányzat működőképességének a biztosítása, az önkormányzat kötelező feladatainak ellátásához szükséges forrás biztosítása.

1. ***A rendelet-tervezet környezeti, egészségi következményei***

A rendelet végrehajtásának nincs az egészségre gyakorolt hatása. A rendelet-tervezetben foglaltaknak finanszírozási oldalról van környezetre gyakorolt hatása.

1. ***A rendelet-tervezet adminisztratív terheket befolyásoló hatásai***

A költségvetés elkészítése és a hozzá kapcsolódó feladatok ellátása a munkatársak munkaköri leírásában szerepel.

1. ***A rendelet megalkotásának szükségessége, elmaradásának várható következményei***

A rendelet megalkotását az államháztartásról szóló 2011. évi CXCV. törvény (továbbiakban ÁHT), valamint az államháztartásról szóló törvény végrehajtásáról szóló 368/2011. (XII. 31.) Korm. rendelet szabályozza. A rendelet megalkotásának hiánya az ÁHT és a kapcsolódó jogszabályok rendelkezéseit sérti. A rendelet megalkotásának elmulasztása a finanszírozás elvonását vonja maga után.

1. ***A rendelet alkalmazásához szükséges személyi, szervezeti, tárgyi és pénzügyi feltételek***

A rendelet alkalmazásához szükséges személyi, szervezeti, tárgyi és pénzügyi feltételek a rendelet elfogadásával rendelkezésre állnak Önkormányzatunknál. A költségvetés végrehajtását az államháztartásról szóló 2011. évi CXCV. törvény és végrehajtási rendelete, valamint a számvitelről szóló 2000. évi C. tv. előírásai szerint a Polgármesteri Hivatal végzi.